Slika na kojoj se prikazuje snimka zaslona

Opis je generiran uz vrlo visoku pouzdanost

**Izvješće o provedenom projektu**

**Sjećamo se, da ne zaboravimo 2017.**

Učitelj/ica:\_\_\_\_\_\_\_\_**Mara** **Balić**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Škola, razred, mjesto: \_\_\_\_\_\_\_\_**OŠ Dugopolje, 1.a, Dugopolje**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projektna domena: (samo podcrtati)

1. učenje i istraživanje prirodoslovnih pojmova i koncepata
2. učenje matematičkih pojmova i koncepata
3. učenje o čovjeku, društvenoj zajednici i kulturi
4. jezično komunikacijsko područje
5. kreativno izražavanje djeteta – razvoj „jezika umjetnosti“
6. istraživanje i stvaralačko korištenje materijala – tehničko područje
7. kineziološka gibanja

Tijek projekta (kratak opis aktivnosti):

U projektu je sudjelovalo **25** učenika .

**Projekt smo proveli 17.11.2017.**

**Projektna dokumentacija:**

a) odabir teme – temelji se na početnim znanjima djece

**Poveli smo razgovor o Vukovaru – gradu heroja koji se uoči 18.11. svakodnevno spominje u medijima. Koje značenje ima grad Vukovar, gdje se on nalazi, koliko je daleko od našeg mjesta Dugopolja? Često se nađemo u sukobu i pokušavamo ga riješiti razgovorom. Zašto odrasli nisu sposobni na to? Kako su se djeca osjećala u ratnom okruženju Vukovara? Pitanja su to o kojima smo razmišljali i na koja smo tražili odgovore.**

b) izbor i istraživanje problema – moguća rješenja, najbolji pristup rješavanju problema

**Posebnu pozornost obratili smo na priču o djevojčici u plavom kaputiću koja je prošle godine (sada kao odrasla osoba) gostovala u Dugopolju i upoznali se s njenom tužnom pričom. Odlučili smo pažljivije proučiti priču o toj djevojčici i pokušati se na trenutak „staviti u njene cipele“. Ovim projektom smo željeli razvijati empatiju te uočiti koja su prava djece bila ugrožena u ratnim strahotama te uočiti strahote rata kao nešto izuzetno negativno sa željom da se nikada više nešto slično ne dogodi niti jednoj generaciji djece ni odraslih.**

c) plan djelovanja – koraci, aktivnosti u radu

**Integrirana nastava:**

**HJ, LK – Djevojčica u plavom kaputiću uči nas mirenju, stvaranje slikovnice, slikanje: kromatsko – akromatsko (plavi kaputić)**

**PID – Vukovar – Dugopolje, priča o prijateljstvu; kako mi možemo pomoći gradu Vukovaru INA (Školski volonteri) – U tuđim cipelama, empatija - radionica**

**IUN: Mimohod za Vukovar, suradnja s udrugama u zajednici, odaziv na poziv za sudjelovanje u povorci kroz selo s molitvom i upaljenim svijećama za sve stradalnike Vukovara**

d) sprovođenje – radionice, aktivnosti, IUN

**U petak, 17.11. imali smo integriranu nastavu:**

**HJ, LK – Djevojčica u plavom kaputiću uči nas mirenju, stvaranje slikovnice**

**Upoznali smo se s tužnom pričom djevojčice Željke, djevojčice u plavom kaputiću te smo pokušali osjetiti te teške osjećaje razaranja i napuštanja vlastitih domova kroz kratki video o razorenom Vukovaru primjerenom dječjoj dobi. Ponijeti emocijama stvarali smo slikovnicu u kojoj smo odabrali djevojčicu Željku kao glavni lik u priči o mirenju. Na satu likovne kulture slikali smo plavi kaputić na sivoj podlozi, kominirana tehnika (gvaš – flomasteri). Simbolično smo htjeli prikazati sivilo i strahote ratnih razaranja i nade u bolju budućnost kroz dječji plavi kaputić.**

**PID – Vukovar – Dugopolje, priča o prijateljstvu; kako mi možemo pomoći gradu Vukovaru**

**Istražiuvali smo odnose i prijateljska djelovanja našeg sela upućena gradu Vukovaru do danas te razmatrali mogućnosti kako mi možemo pomoći gradu Vukovaru. Saznali smo da su djeca naše škole prošle godine sudjelovali u sakupljanju donacije za vukovarski vodotoranj te smo razmotrili taj čin kao jednu od ideja.**

**INA (Školski volonteri) – U tuđim cipelama, empatija – radionica**

1. **aktivnost – U tuđim cipelama**

**Promatrajući slike različitih cipela pokušali smo se zamisliti u njima te smo raspravljali u kojima od njih bi se osjećali ugodno, a u kojima se nikako ne možemo zamisliti. Zbog čega je tako? Povezali smo to s razumijevanjem tuđih osjećaja. Možemo li u potpunosti razumijeti kako je drugima kada su sretni ili tužni. Osjećaj suosjećanja s drugima nazivamo empatijom. Možemo li se zamisliti u cipelama djevojčice Željke? Kako se osjećamo? Koja su prava djece ugrožena djevojčici Željki? Što radimo kad smo tužni, a što kada smo ljuti?**

1. **aktivnost – Semafor za rješavanje sukoba, vježbanje**

**Način rješavanja sukoba je poput semafora:**

**„crveno“ – zaustavi se na trenutak**

**„žuto“ – udahni duboko i pripremi se za razgovor s osobom s kojom si u sukobu**

**„zeleno“ – porazgovaraj i riješi problem te s osmjehom sretno nastavi dalje**

**IUN: Mimohod za Vukovar, suradnja s udrugama u zajednici, odazivali smo se na poziv te zajedno s roditeljima sudjelovali u povorci kroz selo s molitvom i upaljenim svijećama za sve stradalnike Vukovara**

e) prezentiranje

**Likovne radove poslali smo za objavu lokalnim novinama Dugopoljski glasnik. Izvješće o radu na projektu bit će objavljeno na web stranici škole.**

Ako ste sami osmislili radionice:

**Radionica: U tuđim cipelama i semafor za rješavanje sukoba**

**Cilj radionice bio je upoznavanje osjećaja empatije te učenje načina na koji možemo riješavati sukobe.**

Projekt ste valorizirali:

* **Listić osjećaja**

**Djeca su u listiću pokazali tugu zbog teme koju smo odradili te je to bio dobar pokazatelj razvijanja empatije**

\*u prilogu izvješća šaljem do 4 fotografije maksimalne širine 500 px



Likovna kultura: Kromatsko – akromatsko; Plavi kaputić, kombinirana tehnika (flomasteri, gvaš)



U koloni sjećanja, dostojanstveno i s ponosom

Hrvatski jezik: Stvaranje slikovnice Djevojčica u plavom kaputiću uči nas mirenju



Radionica: Semafor za rješavanje problema



Izvanučionička nastava: Mimohod za Vukovar, suradnja s udrugama u zajednici, odaziv na poziv za sudjelovanje u povorci kroz selo s molitvom i upaljenim svijećama za sve stradalnike Vukovara